Det ved forordning af [[24. december]] [[1624]] oprettede postvæsen havde fra begyndelsen intet fast lokale, idet embedsmændene udførte arbejdet i deres hjem. I [[1711]] blev [[Generalpostamtet]] oprettet, og i [[1722]] lejede Generalpostamtet lokaler i en gård i [[Stormgade]] i det nuværende nr. 10, og i [[1726]] flyttede Generalpostamtet ind i en gård [[Ved Stranden (København)|Ved Stranden]]. I [[1727]] købte det af overpostkontrollør [[Christian Erlund]] en gård på Købmagergade skråt over for den nuværende bygning, men den [[Københavns brand 1728|brændte]] i [[1728]], hvorefter Generalpostamtet lejede sig ind i [[Thotts Palæ]]. Der opførtes nu et nyt posthus på [[Slotsholmen]] lige for [[Højbro Plads]], i det yderste af husrækken langs kanalen ved arkitekt [[Johan Cornelius Krieger (arkitekt)|Johan Cornelius Krieger]], men efter [[Christian 6.|tronskiftet]] standsede arbejdet. Bygningen brugtes til værksteder, oplagssted osv., indtil den blev nedrevet med hele husrækken, og Generalpostamtet fik lokaler i [[Anna Sophies Gård]] til 1780, hvor den blev overtaget af [[Den kongelige Porcelainsfabrik]].
Filosofi Historie Bygninger,_konstruktioner_og_anlæg